3 
T A B U L A E 
Pathologicas continuo oculis usurpare, et consulere, ne dicamus, colligere; artis 
caelandi ministerio omnibus copia datur morborum effectus in singulis organis 
rite cognoscendi, partiumque habitum, verbis saepe vix describendum, quique 
favente fortuna aliquando fuit observatus , neque integre et incorrupte asservari 
potuit, et vix unquam denuo observabitur, addiscendi; has difficultates ars cae- 
landi Tabulaeque Anatomico-Pathologicae in artis emolumentum, generisque hu- 
mani commodum praevertunt. 
Neque objiciat quis, summos Viros, anatomes pathologicae auctores atque fun- 
datores, solummodo exactissimas descriptiones, minime vero Tabulas Anatomico- 
Pathologicas nobis reliquisse, nihilominus illorum scripta, summa cum voluptate, 
neque minori cum utilitate ab omnibus pervolvi, consulique. Ad quam objec- 
tionem animadvertimus , eo tempore , quo anatomia generalis nondum erat ex- 
culta , accuratam , imo ut dicamus , graphicam partium descriptionem rem egregie 
illustrasse; hodie vero, postquam omnium partium interna structura quam exac- 
tissime est indagata, et texturae diversae in tot systemata organica sunt redactae, 
illarumque diveisae degenerationes pathologicae, sed in iisdem morbis constanter 
eaedem, cognitae sunt, harum Tabularum necessitas longe major evadit, iisque 
simul praecedentium saeculorum scriptores egregie illustrantur ; manifestumque iis 
fit , quam fideles sunt observationes , posteritati ab illis relictae. 
Haec mente volvens, et defuncti Patris effati memor ,, tum demum Anatomen 
„ Pathologicam exoptandos facturam esse progressus, speratamque utilitatem pro- 
„ ducturam, quando omnes, quibus praeparationum hujus generis collectio est, 
„ vires suas conjungant, inceptumque opus erigant, demumque absolvere conen- 
„ tur (i), minime incongruum duxi, quamvis in descriptione praeparationum 
Anatomico-Pathologicarum , ex supellectile Brugmansii et Bonnii V. V. Cl. Cl. 
volumine tertio hujus operis invenienda, omnem operam navaverim, quam exactis- 
sime singula specimina describere, nonnulla specimina, quae mihi videbantur om- 
nem mereri attentionem , delineare , ut in verum scientiae emolumentum , descrip- 
tiones figuris illustratae consuli possent. 
Quum vero tantum non omnia specimina, imo nequidem ea omnia , quae illud 
mererentur, figuris debita ratione illustrari possent, quin in immensum, pretio- 
sissimumque volumen excrevisset hocce opus, difficile admodum fuit severum de- 
lectum instituere. Duplici consilio satisfaciendum esse milii proposueram , scilicet 
unius potius systematis organorum diversas degenerationes ita oculis exponere 
ut vera , genuina , characteristica illarum natura in singulis morbis appareret , quam 
multorum morborum nonnulla tantum specimina , quae commune nihil inter se 
haberent , adeoque vix ullum morbum absolute illustrarent , delineare • ab altera 
tamen parte necesse mihi videbatur, ut hae Tabulae Anatomico-Pathologicae cum 
plu- 
( i ) Confer Introductionem Voluminis Secundi hujus operis. 
